**รายงานการประชุมสภาองค์การบริหารส่วนตำบลหนองหลวง**

**สมัยสามัญ สมัยที่ 3 ครั้งที่ 1 / 2561**

**วันที่ 19 พฤศจิกายน 2561 เวลา 08.30 น.**

**ณ ห้องประชุมสภาองค์การบริหารส่วนตำบลหนองหลวง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายสมศักดิ์ | คำซองเมือง | ประธานสภา ฯ | *สมศักดิ์* | *คำซองเมือง* |  |
| 2 | นายวีระ | เพียรไทยสงค์ | รองประธานสภาฯ | *วีระ* | *เพียรไทยสงค์* |  |
| 3 | นายอนุวัฒน์ | มะโนราช | เลขานุการสภา ฯ | *อนุวัฒน์* | *มะโนราช* |  |
| 4 | นายสมพงษ์ | จุมพล | ส.อบต. หมู่ที่ 1 | *สมพงษ์* | *จุมพล* |  |
| 5 | นายจินดา | โพธิบุญมา | ส.อบต. หมู่ที่ 1 | *จินดา* | *โพธิบุญมา* |  |
| 6 | นายบัวผัน | ภักดีวุฒิ | ส.อบต. หมู่ที่ 2 | *บัวผัน* | *ภักดีวุฒิ* |  |
| 7 | นายดาว | เมฆวัน | ส.อบต. หมู่ที่ 2 | *ดาว* | *เมฆวัน* |  |
| 8 | นายพัสดร | ชาวสวย | ส.อบต. หมู่ที่ 3 | *พัสดร* | *ชาวสวย* |  |
| 9 | นายทศพร | เหมืองทอง | ส.อบต. หมู่ที่ 3 | *ทศพร* | *เหมืองทอง* |  |
| 10 | นายทองจันทร์ | ศรีตำแย | ส.อบต. หมู่ที่ 4 | *ทองจันทร์* | *ศรีตำแย* |  |
| 11 | นายพิทักษ์ | ศรีสวัสดิ์ | ส.อบต. หมู่ที่ 4 | *พิทักษ์* | *ศณีสวสัดิ์* |  |
| 12 | นายสมพงษ์ | วงษ์เชียงยืน | ส.อบต. หมู่ที่ 5 | *สมพงษ์* | *วงษ์เชียงยืน* |  |
| 13 | นายปณชัย | คล้อยคำ | ส.อบต. หมู่ที่ 5 | *ปณชัย* | *คล้อยคำ* |  |
| 14 | นายมน | ภูหนองโอง | ส.อบต. หมู่ที่ 7 | *มน* | *ภูหนองโอง* |  |
| 15 | นางสวาท | เตียงงา | ส.อบต. หมู่ที่ 7 | *สวาท* | *เตียงงา* |  |
| 16 | นายชญชุ์ | อินทะมาตรย์ | ส.อบต. หมู่ที่ 9 | *ชญชุ์* | *อินทะมาตรย์* |  |
| 17 | นายสมพงษ์ | ถานะ | ส.อบต. หมู่ที่ 9 | *สมพงษ์* | *ถานะ* |  |
| 18 | นายเฉลิม | ขานพิษ | ส.อบต. หมู่ที่ 10 | *เฉลิม* | *ขานพิษ* |  |
| 19 | นายหนูเดช | โพธิเกษ | ส.อบต. หมู่ที่ 10 | *หนูเดช* | *โพธิเกษ* |  |
| 20 | นายเจ้ย | ศรีจันทร์มา | ส.อบต. หมู่ที่ 12 | *เจ้ย* | *ศรีจันทร์มา* |  |
| 21 | นายชาติชาย | หงษ์งาม | ส.อบต. หมู่ที่ 12 | *ชาติชาย* | *หงษ์งาม* |  |
| 22 | นายสุรศักดิ์ | นันทจันทร์ | ส.อบต. หมู่ที่ 13 | *สุรศักดิ์* | *นันทจันทร์* |  |
| 23 | นายสมพงษ์ | ทวยกระโทก | ส.อบต. หมู่ที่ 13 | *สมพงษ์* | *ทวยกระโทก* |  |
| **ลำดับที่** | **ชื่อ - สกุล** | | **ตำแหน่ง** |  | **ลายมือชื่อ** | **หมายเหตุ** |
| 24 | นายสมบัติ | ภูแข่งหมอก | ส.อบต. หมู่ที่ 14 | *สมบัติ* | *ภูแข่งหมอก* |  |
| 25 | นายทองคำ | โพธิ์ศรี | ส.อบต. หมู่ที่ 14 | *ทองคำ* | *โพธิ์ศรี* |  |
| 26 | นายเยี่ยง | ฝอยทอง | ส.อบต. หมู่ที่ 15 | *เยี่ยง* | *ฝอยทอง* |  |
| 27 | นายดำรงค์ | ชาวเกวียน | ส.อบต. หมู่ที่ 16 | *ดำรงค์* | *ชาวเกวียน* |  |
| 28 | นางสรารัตน์ | ศรีอุดร | ส.อบต. หมู่ที่ 17 | *สรารัตน์* | *ศรีอุดร* |  |
| 29 | นายอภิชิต | ประกอบศรี | ส.อบต. หมู่ที่ 17 | *อภิชิต* | *ประกอบศรี* |  |
| 30 | นายสุพรม | โพธิกมล | ส.อบต. หมู่ที่ 18 | *สุพรม* | *โพธิกมล* |  |
| **31** | นายจอมพันธ์ | หมื่นราชา | ส.อบต. หมู่ที่ 18 | *จอมพันธ์* | *หมื่นราชา* |  |
| **32** | นายชวน | จันทร์แหล่ | ส.อบต. หมู่ที่ 19 | *ชวน* | *จันทร์แหล่* |  |
| 33 | นางสอาด | ศิลป์เนตร | ส.อบต. หมู่ที่ 19 | *สอาด* | *ศิลป์เนตร* |  |
| 34 | นายสมจิตร | มณฑา | ส.อบต. หมู่ที่ 20 | *สมจิตร* | *มณฑา* |  |
| 35 | นายดำรงค์ | คงปัญญา | ส.อบต. หมู่ที่ 20 | *ดำรงค์* | *คงปัญญา* |  |
| **ผู้ไม่มาประชุม** | | | | | | |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นายทองคำ | ชมภูโคตร | ส.อบต. หมู่ที่ 8 | ลา |  |  |
| 2 | นายคงเดช | วิชาชัย | ส.อบต. หมู่ที่ 15 | ลา |  |  |
| 3 | นายพนม | ศรีโมรส | ส.อบต. หมู่ที่ 16 | ขาด |  |  |

**ผู้เข้าร่วมประชุม**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | | **หมายเหตุ** |
| 1 | นางสมัย | ชนาราษฎร์ | นายก อบต.หนองหลวง | *สมัย* | *ชนาราษฎร์* |  |
| 2 | นายธงศักดิ์ | โพธิ์หนองโคก | รองนายก อบต.หนองหลวง | *ธงศักดิ์* | *โพธิหนองโคก* |  |
| 3 | นายบุญเพ็ง | วงษ์ชารี | รองนายก อบต.หนองหลวง | *บุญเพ็ง* | *วงษืชารี* |  |
| 4 | นายอนุชา | แก้วสุวรรณ์ | นักวิเคราะห์นโยบายและแผน | *อนุชา* | *แก้วสุวรรณ์* |  |

**เริ่มประชุม เวลา 08.30 น.**

**ก่อนทำการประชุม** เลขานุการสภาเช็คสมาชิกเข้าห้องประชุม เรียนเชิญประธานกล่าวนำคำ  
อปริหานิยธรรม และกล่าวเปิดประชุมสภาองค์การบริหารส่วนตำบลหนองหลวง **สมัยสามัญ สมัยที่ 3 ครั้งที่ 1 / 2561 วันที่ 19 พฤศจิกายน 2561**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**นายสมศักดิ์ คำซองเมือง ประธานสภา อบต.หนองหลวง**

* กล่าวสวัสดี สมาชิกสภาฯทุกท่าน การประชุมในวันนี้เป็นการประชุม สมัยสามัญ สมัยที่ 3 ครั้งที่ 1 / 2561 และต้องขอขอบคุณทุกท่านที่เข้าร่วมประชุม ในวันนี้ ในระเบียบวาระที่ 1 เรื่องแจ้งเพื่อทราบ
* .เชิญคณะผู้บริหาร แจ้งเพื่อทราบ

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่าน ในวาระที่ 1 เรื่องแจ้งเพื่อทราบ
* นายกได้มีโอกาสได้ไปประชุมที่จังหวัดเชียงใหม่ กับนายกสมาคม อบต.แห่งประเทศไทย โดยมีนายวิษณุ เครืองาม รองนายกรัฐมนตรี เป็นประธาน โดยปี 2562 อาจจะไม่มีการเลือกตั้งท้องถิ่นแน่นอน เราต้องทำงานด้วยความภาคภูมิใจ 24 กุมภาพันธ์ 2562 เลือกตั้ง ส.ส. กว่าจะเสร็จกระบวนการเลือกตั้งท้องถิ่นน่าจะประมาณปี 2563
* ขอบคุณสมาชิกสภาฯที่ดำเนินการจัดทำซุ้ม กำนัน – ผู้ใหญ่บ้าน/ผู้ช่วยผู้ใหญ่บ้าน ที่ทำสะพาน เราจะร่วมกันทำสวนสาธารณะหนองหลวงให้เป็นแหล่งท่องเที่ยวของชุมชนของพวกเรา และปีนี้จะมีการจัดงานลอยกระทงด้วย
* เรื่องถ่ายรูปขึ้นป้ายสวัสดีปีใหม่ 2562 รูปชุดปกติขาว วันนี้คงไม่ทัน บางท่านยังไม่มีชุดปกติขาว ลาการประชุมก็มี คงยังไม่พร้อม จะออกหนังสืออีกครั้ง น่าจะประมาณวันที่ 23 พฤศจิกายน 2561

**นางสวาท เตียงงา ส.อบต.หนองหลวง หมู่ที่ 7**

* เรื่องการขาดประชุมของสมาชิกสภาฯ อยากให้ปฏิบัติตามระเบียบฯ ตามที่ท่านนายกเคยขอ ว่าไม่อยากให้ดำเนินการเพื่อความสามัคคี ก็เคยคุยเรื่องนี้กับท่านประธานสภาฯแล้ว

**นางสมัย ชนาราษฎร์ นายก อบต.หนองหลวง**

* มันเป็นเรื่องของสภาฯ หากสมาชิกสภาฯขาดการประชุมเกิน 3 ครั้ง ก็หมดจากการเป็นสมาชิกฯ ตามระเบียบฯ

**นายสมพงษ์ จุมพล ส.อบต.หนองหลวง หมู่ที่ 1**

* การถ่ายรูปชุดปกติขาว วันที่ 23 พฤศจิกายน 2561 กระผมว่ามันเร็วไป อย่างน้อยก็ต้องหาตัดชุดใหม่

**นายดำรงค์ คงปัญญา ส.อบต.หนองหลวง หมู่ที่ 20**

* ให้ท่านทำหนังสือแจ้งล่วงหน้าอย่างน้อย 3 วัน จะได้มีเวลาเตรียมตัว

**นางสมัย ชนาราษฎร์ นายก อบต.หนองหลวง**

* ใครที่ได้รับเครื่องราชย์ก็ให้ติดมาด้วย การถ่ายภาพครั้งนี้จะทำขึ้นป้ายใหญ่ เป็นป้ายสวัสดีปีใหม่ 2562

**นายดำรงค์ คงปัญญา ส.อบต.หนองหลวง หมู่ที่ 20**

* การติดเครื่องราชย์ อยากให้ท่านนากฯตรวจสอบด้วยว่าเราสามารถติดได้หรือไม่ ผิดระเบียบหรือไม่ ฝากท่านตรวจสอบด้วย

**นางสมัย ชนาราษฎร์ นายก อบต.หนองหลวง**

* โครงการปั่นอุ่นไอรัก ที่จังหวัดหนองคาย ท่านใดที่สนใจจะลงทะเบียนปั่นจักรยาน ให้นำบัตรประชาชนตัวจริงมาลงทะเบียน นายกฯอยากให้ทุกท่านเข้าร่วมโครงการให้เตรียมจักรยานไปด้วย
* ส่วนเรื่องการถ่ายรูป เป็นวันที่ 30 พฤศจิกายน 2561 แล้วนายกฯจะประสานหาความชัดเจนอีกครั้งหนึ่งเกี่ยวกับการติดเครื่องราชย์เพื่อไม่ให้เป็นการผิดระเบียบ
* งานลอยกระทงปีนี้เราจัดเป็นปีแรก เป็นการอนุรักษ์ประเพณีท้องถิ่นแล้วเป็นโครงการที่พี่น้องประชาชนร้องขอมา เนื่องจากเรามีหนองสาธารณะหนองหลวง นายกฯประชาคมหลายหมู่บ้าน เข้าร่วมประชุมกับ กำนัน-ผู้ใหญ่บ้าน สรุปคือวันที่ 22 พฤศจิกายน 2561 ประชุมร่วมกันหลายรอบ มีหลายหน่วยงานเข้าร่วม คณะครู 6 โรงเรียน ส่วนราชการ พี่น้องชาวตำบลหนองหลวง
* เรื่องการปรับปรุงเพิ่มเติมแผนฯขออนุญาตแจ้งเพื่อทราบว่า นายกฯเข้าร่วมประชุมประจำเดือนกับกำนัน – ผู้ใหญ่บ้าน ที่วัดป่าบ่อน้ำใสด้วย หารือกับท่านปลัด ของบประมาณจาก อบจ.หนองคาย ขอเพิ่มเติมแผนฯ โครงการประเพณีลอยกระทง 20,000 บาท ขออนุญาตเรียนสมาชิกสภาฯปรับปรุงแผน ฝากท่านสมาชิกสภาฯด้วย

**ที่ประชุม รับทราบ**

**ระเบียบวาระที่ 2 รับรองรายงานการประชุมครั้งที่ผ่านมา**

* รับรองรายงานการประชุมสภาองค์การบริหารส่วนตำบลหนองหลวง สมัยวิสามัญ สมัยที่ 2 ครั้งที่ 1 / 2561 ลงวันที่ 18 กันยายน 2561

**นายสมศักดิ์ คำซองเมือง ประธานสภา อบต.หนองหลวง**

* เรียนเชิญคณะกรรมการตรวจรายงานการประชุมสภาฯ

**นายทองจันทร์ ศรีตำแย ส.อบต.หนองหลวง หมู่ที่ 4**

- เรียนท่านประธานสภาและสมาชิกสภาองค์การบริหารส่วนตำบล

หนองหลวงทุกท่าน รายงานการประชุมสภาฯ สมัยวิสามัญ สมัยที่ 2 ครั้งที่

1/2561 ลงวันที่ 18 กันยายน 2561 ให้ท่านดูหน้า 3 การรับรอง

รายงานการประชุมสภาฯ สมัยสามัญ สมัยที่ 4 ครั้งที่ 1 2 และ 3 ให้เปลี่ยน

จากเดือนกันยายน เป็นเดือนสิงหาคม

* ข้อ 3.1.4 โครงการจัดซื้อซุ้มเรือนไทย (สำหรับศูนย์โนนสมบูรณ์) วันนี้ไม่ทราบว่าเอาเข้าโครงการหรือเปล่า ที่ผมแปรญัตติ คือว่าเราจัดซื้อแล้วแต่ทางองค์การยังไม่จัดส่งให้ หรือนำเข้าจริง แสดงว่าต้องการซื้อเพิ่มเติมหรือเปล่าไม่ทราบ เพราะว่าเราจัดซื้อไปเมื่อ 2 ปีที่แล้ว แต่ตอนนี้เอาเข้าสภาฯมา จะซื้อเพิ่มแล้วจะเอาไปไว้ที่เดิม
* ตามเอกสารรายงานการประชุมสภาฯสมัยวิสามัญ ที่ 2 ครั้งที่ 1/2561 ลงวันที่ 18 กันยายน 2561

**นางสมัย ชนาราษฎร์ นายก อบต.หนองหลวง**

* เราได้นำเข้าสภาฯและดำเนินการจัดซื้อเรียบร้อยแล้ว ซื้อเพิ่ม 1 หลังให้เอาไปไว้ที่ศูนย์พัฒนาเด็กเล็ก ท่านบอกว่าก็ขอให้มันถึงก็แล้วกัน เพราะซื้อรอบก่อนศูนย์พัฒนาเด็กเล็กสร้างยังไม่เสร็จ ตอนนี้เสร็จแล้วเอาไปไว้เรียบร้อยแล้ว

**มติที่ประชุม เห็นชอบรับรองรายงานการประชุมฯ ด้วยคะแนนเสียง 35 เสียง**

**ไม่เห็นชอบ ด้วยคะแนนเสียง - เสียง**

**ลาการประชุม 2 คน**

**ขาดการประชุม 1 คน**

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาเห็นชอบร่างแผนพัฒนาท้องถิ่นสี่ปี (2561 - 2564) เพิ่มเติม(ฉบับที่ 2)** **พ.ศ. 2561**

**นายสมศักดิ์ คำซองเมือง ประธานสภา อบต.หนองหลวง**

ตามเอกสารรายละเอียดร่างแผนพัฒนาท้องถิ่นสี่ปี (2561 - 2564) เพิ่มเติม(ฉบับที่ 2) พ.ศ. 2561

* เชิญคณะผู้บริหารชี้แจงรายละเอียด

**นางสมัย ชนาราษฎร์ นายก อบต.หนองหลวง**

* เรียนท่านประธานสภาและสมาชิกสภาองค์การบริหารส่วนตำบล หนองหลวงทุกท่านการประชุมสภาฯวันนี้นายกฯขออนุญาตเรียนเชิญนายบุญเพ็ง วงษ์ชารี กำนันตำบลหนองหลวง เข้าร่วมปะชุมด้วย เพื่อจะได้ชี้แจงกิจกรรมที่เราจะดำเนินการ เพื่อรับทราบร่วมกันร่างแผนพัฒนาท้องถิ่นสี่ปี (2561 - 2564) เพิ่มเติม(ฉบับที่ 2)พ.ศ. 2561 (ตามเอกสาร) สาเหตุที่เราเพิ่มเติมโครงการกิจกรรมประเพณีลอยกระทง สืบสานวัฒนธรรมท้องถิ่น ขององค์การบริหารส่วนตำบลหนองหลวง ไม่มีในแผนฯ ดังนั้นเราจึงขอเพิ่มเติมเข้าสู่แผนฯ หากเราไม่มีในแผนฯเราจะไม่สารมารถดำเนินการและจะนำโครงการไปของบประมาณจาก อบจ.หนองคายได้ ดังนั้น ในนามผู้บริหารก็เลยขออนุญาตนำโครงการประเพณีลอยกระทง สืบสานวัฒนธรรมท้องถิ่น จำนวนเงิน 20,000 บาท เข้าเพิ่มเติม แผนพัฒนาท้องถิ่นสี่ปี (2561 - 2564) เพิ่มเติม(ฉบับที่ 2) พ.ศ. 2561
* ดังนั้นขอให้ท่านสมาชิกสภาฯ ได้อภิปรายเพื่อประกอบการับหลักการเพิ่มเติมแผนฯ เพราะว่าเราได้ปรึกษาหารือกันหลายรอบแล้ว อยากให้ท่านแปรญัตติ เพื่อพิจารณาเพิ่มเติมโครงการกิจกรรมประเพณีลอยกระทง
* สืบสานวัฒนธรรมท้องถิ่นในแผนพัฒนาท้องถิ่นสี่ปีต่อไป

**นายสมศักดิ์ คำซองเมือง ประธานสภา อบต.หนองหลวง**

* เรื่องพิจารณาเห็นชอบร่างแผนพัฒนาท้องถิ่นสี่ปี (2561 - 2564) เพิ่มเติม(ฉบับที่ 2) พ.ศ. 2561 เข้าสู่วาระ 1 รับหลักการ
* เชิญสมาชิกสภาฯอภิปรายเพื่อประกอบการรับหลักการ

**นายทองจันทร์ ศรีตำแย ส.อบต.หนองหลวง หมู่ที่ 4**

* ผู้รับรอง 1. นายพิทักษ์ ศรีสวัสดิ์ ส.อบต.หนองหลวง หมู่ที่ 4.
* 2. นายปณชัย คล้อยคำ ส.อบต.หนองหลวง หมู่ที่ 5
* วันนี้มีการขอเพิ่มเติมแผนเกี่ยวกับงานประเพณีลอยกระทง อยากถามท่านประธานสภาฯ คือ เราไม่ได้เข้าแผนไว้ เราทำแล้วมันจะมีผลกระทบอะไรหรือเปล่า ระเบียบกระทรวงมหาดไทย ปี 2548 -2559 เปลี่ยนข้อ 9 เป็นข้อ 22 ตั้งแต่ปี 61-64 คือ คณะกรรมการสนับสนุนการจัดทำแผนก็คือเป็นผู้เสนอเข้าที่ประชุมสภาฯ ถูกต้องนะครับ ไม่ใช่สภาฯเป็นผู้เสนอ เราเอาเข้าวันนี้ อีก 2 วันเราดำเนินการ จริงๆแล้วคณะกรรมการพัฒนาท้องถิ่นเสนอแผนเข้ามาแล้วต้องให้สภาฯรับทราบ ถ้าสภาฯอนุมัติก็ต้องติดประกาศ ไว้ 30 วัน อันนี้คือระเบียบว่าไว้ใช่ไหมครับ แต่ตอนนี้เราเอาเข้าสภาฯวันนี้ แต่เราจะดำเนินการเลย ไม่ติดประกาศ 30 วัน ตามระเบียบใหม่แก้ไขเพิ่มเติมปี 2548–2559 มันเริ่มปี 61–64 ขอความชัดเจนจากท่านประธานสภาฯ มันมีความขัดแย้งในตัวหรือไม่ ให้ท่านปลัดหรือหัวหน้างบประมาณมาชี้แจ้งได้ไหมครับ

**นายดำรงค์ คงปัญญา ส.อบต.หนองหลวง หมู่ที่ 20**

* ผู้รับรอง 1. นายสมจิตร มณฑา ส.อบต.หนองหลวง หมู่ที่ 20.
* 2. นายชวน จันทร์แหล่ ส.อบต.หนองหลวง หมู่ที่ 19
* กระผมขอพูดในสภาฯเกี่ยวกับการบริหารของผู้บริหาร เวลาจะทำทำไมท่านไม่ทำปฏิทินไว้ คิดว่าจะทำตอนไหนก็ทำ มันผิดระเบียบเกี่ยวกับเรื่องการทำแผนฯได้ยินดีว่าผู้บริหารจะทำโครงการลอยกระทง โครงการนี้มันไม่มีในแผน ตามระเบียบที่ท่านทองจันทร์ ศรีตำแย ได้เรียนไปนั้น ว่าการทำแผนฯเราจะต้องทำแผนรับรองไว้ เหลือแค่ 2 วัน ที่นี้ใครจะรองรับ ถ้าเราดำเนินการไปก็ต้องเป็นสำนักปลัด หรือนายกฯต้องเซ็นแล้วค่อยประกาศ 30 วัน ทาง อบจ.หนองคายว่า อบต.หนองหลวง ไม่มีแผนให้เขาทำแผน ตรงนี้มันเกี่ยวข้องกับสภาฯด้วย คณะผู้บริหารเสนอเข้ามาเพื่อเพิ่มเติมแผนฯ อีก 2 วัน ก็จะดำเนินโครงการแล้ว
* กระผมขอเท้าความอีกเรื่องหนึ่ง เกี่ยวกับเรื่องขยะก็เช่นกัน มันยังไม่มีระเบียบเลยแล้วท่านก็ไม่เข้ามาปรึกษาสภาฯ ท่านก็ดำเนินการไปไม่มีข้อบัญญัติสภาฯ สภายังไม่อนุมัติ มีความคิดเห็นว่ามันดีไม่ดีในสิ่งนี้ ผมอยากจะให้ผู้ที่รับผิดชอบ มาเรียนชี้แจงให้รายละเอียดต่อสภาให้ทราบโดยชัดเจนว่ามันไม่ผิดกับสภา ถ้าสภามีมติเห็นชอบสภาอนุมัติมาได้อย่างไร แค่ 2 วัน แล้วไปดำเนินการเงิน 20,000 บาทผมไม่ติดใจ มันติดใจเกี่ยวกับเรื่องระเบียบสภาแห่งนี้ เป็นตัวแทนของพี่น้องประชาชนทุกคน ผมอยากให้หน่วยงานที่รับผิดชอบเกี่ยวกับเรื่องแผน มาชี้แจงให้มันชัดเจน เราไม่รู้ระเบียบ เราก็ศึกษากันเอง อย่างน้อยต้องปลัดครับ

**นางสมัย ชนาราษฎร์ นายก อบต.หนองหลวง**

* ในส่วนนี้นายกฯได้ปรึกษากับท่านปลัด นักวิเคราะห์ฯแล้ว และจะให้นักวิเคราะห์ฯมาชี้แจง ถ้าขัดกันระเบียบเราก็คงจะไม่สามารถดำเนินการได้ แต่ถ้าไม่ขัดเราก็ดำเนินการได้ เพราะเป็นเรื่องของพี่น้องประชาชน ยกตัวอย่างเรื่องถังขยะ เราทำประชาคมหลายครั้ง เราไม่ได้บังคับให้ใครคืน เอาตามความสมัครใจเป็นหลัก ท่านยินดีคืนเราถึงรับไม่ใช่ว่าเราต้องเอาคืนสถานเดียว แล้วเรามีมติกันหลายรอบ ที่ อบต.หนองหลวง วันนั้นถือว่าเป็นการประชุมกันทั้งสภา ทั้งหัวหน้าส่วน โดยมีนายอำเภอเฝ้าไร่เป็นประธาน กำนัน ผู้ใหญ่บ้าน ผู้ช่วยผู้ใหญ่บ้าน สมาชิกสภาฯ เจ้าหน้าที่ อสม. เข้าร่วมทั้งหมด แล้วเราก็ได้มีมติร่วมกันว่า เราจะทำให้สิ่งแวดล้อมน่าอยู่ โดยคืนถังขยะ เราจะไม่บังคับแล้วแต่ความสมัครใจ บางท่านว่าไม่คืนได้ไหม ถ้าท่านไม่คืนถังขยะก็ให้ท่านนำถังไปทำขยะเปียก เราจะไม่เก็บเงินค่าขยะ เราไม่บังคับให้คุณคืน เรามีมติหลายรอบ ในส่วนนี้ชัดเจน
* เรื่องแผนฯ นายกได้ปรึกษาท่านปลัด นักวิเคราะห์ฯ ถ้าโครงการไม่มีในแผนเราสามารถปรับปรุงแผนฯได้ไหม เจ้าหน้าที่ก็ได้บอกว่าได้ เราจึงดำเนินการประชุมเพิ่มเติมแผนฯตามขั้นตอน เราเป็นผู้ดูแลพี่น้องประชาชนไม่ใช่นายกจะทำเอง ท่านต้องเข้าใจว่า บำบัดทุกข์ บำรุงสุข พี่น้องเสนอเข้ามาเราก็ต้องรับไว้เพื่อดำเนินการ จากการประชุมหลายรอบ เราจึงมีมติให้ดำเนินการเรื่องงานประเพณีลอยกระทง เราจะเอาเฉพาะสิ่งที่ถูกระเบียบ นายกก็ไม่ได้ศึกษาเรื่องระเบียบ ก็ให้ทุกกองเขาไปศึกษาระเบียบ ไม่ใช่ว่านายกอยากทำอันนั้นอันนี้ ถ้ามันไม่ขัดต่อศีลธรรมอันดีงาม มันเป็นการส่งเสริมประเพณี และเป็นการอนุรักษ์ประเพณีท้องถิ่นเอาไว้ ตอนนี้นายกฯจะให้นักวิเคราะห์มาชี้แจงรายละเอียดระเบียบแบบแผนต่อไป

**นายทองจันทร์ ศรีตำแย ส.อบต.หนองหลวง หมู่ที่ 4**

* ก็ต้องทำความเข้าใจว่า สิ่งที่เราต้องปรึกษาหารือกัน ไม่ใช่เป็นการโต้แย้ง มันเป็นประโยชน์ต่อสภาและเพื่อสมาชิกสภา ถ้าหากว่าเราจะดำเนินการได้มันขัดแย้งกันไหมอยากให้สมาชิกสภาฯพิจารณา ไม่ใช่ว่าออกจากสภาไปท่านบอกว่าไม่รู้ไม่ได้ มันก็มีระเบียบของมันอยู่ มันรวดเร็วเกินไป อนุมัติวันนี้อีก 2 วันดำเนินการ ตามที่เล่าให้ฟังต้องติดประกาศ 30 วัน ท่านประธานรับผิดชอบได้ไหม ท่านปลัดรับรองได้ไหม มีข้อระเบียบตรงไหนที่สามารถทำได้ก็ให้เลขาฯบันทึกได้เลย เวลาตรวจรายงานการประชุมต่อไปให้มีคำยืนยันว่าทำได้ ไม่ผิดระเบียบ ถ้ามันผิดมันผิดหมด มันไม่ใช่เรื่องทำเล่น เอาให้ติดประกาศ 30 วัน

**นางสมัย ชนาราษฎร์ นายก อบต.หนองหลวง**

* ถ้าผิดนายกฯ หมายเลข 1 ปลัด หมายเลข 2 สภาฯก็หมายเลข 3 เพราะการทำงานสำนักปลัดคือหน่วยงานหลัก เจ้าหน้าที่ก็ต้องศึกษาระเบียบต่างๆเข้ามา แต่ถ้ามันผิดเราก็ไม่ดำเนินการ ดังนั้น ระเบียบว่าด้วยการจัดทำแผนฯ ก่อนที่เราจะปรับปรุงหรือเพิ่มเติมแผน คุณต้องประกาศก่อน 30 วัน ถึงจะดำเนินได้ใช่หรือไม่ ในส่วนนี้ต้องมาชี้แจงว่าอันไหนดำเนินการได้ อันไหนดำเนินการไม่ได้
* เรียนเชิญนักวิเคราะห์นโยบายและแผน นำเรียนชี้แจงต่อสภาฯ

**นายอนุชา แก้วสุวรรณ์ นักวิเคราะห์นโยบายและแผน**

* ไม่มีระเบียบที่บอกว่าเราต้องประกาศก่อน 30 วัน เราจะประกาศก่อนได้อย่างไรใช่หรือไม่ครับ เรามีการประชุมคณะกรรมการสนับสนุนจัดทำแผนพัฒนาท้องถิ่น แล้วเสนอต่อ ประชุมคณะกรรมการพัฒนาท้องถิ่น แล้วเสนอต่อสภาฯเพื่อพิจาณาอนุมัติ ในส่วนของเทศบาลและ อบจ.ไม่ต้องขอสภาฯ ผู้บริหารสามารถประกาศใช้ได้เลย แต่ พรบ.สภาตำบล ปี 2537 กำหนดให้ อบต.ต้องเข้าสภาฯก่อน หากสภาฯเห็นชอบแล้วผู้บริหารประกาศใช้ และต้องปิดประกาศให้ประชาชนรับทราบโดยไม่น้อยกว่า 30 วัน ไม่ใช่ประกาศก่อน 30 วัน

**นางสมัย ชนาราษฎร์ นายก อบต.หนองหลวง**

* ที่เราดำเนินการนี้ เราทำถูกแล้วใช่ไหม

**นายอนุชา แก้วสุวรรณ์ นักวิเคราะห์นโยบายและแผน**

* ถูกต้องแล้วครับ

**นางสมัย ชนาราษฎร์ นายก อบต.หนองหลวง**

* ถ้าเราทำถูกต้องตามระเบียบแล้วก็ถือว่าชัดเจน

**นายทองจันทร์ ศรีตำแย ส.อบต.หนองหลวง หมู่ที่ 4**

* เอาแบบนี้ครับ เริ่มต้นใหม่ คือ แก้ข้อบังคับข้อ 9 ปี 2548 – 2559 เปลี่ยนข้อ 22 เพื่อประโยชน์ของประชาชน ให้เพิ่มเติมแผนพัฒนาท้องถิ่น ให้องค์กรปกครองส่วนท้องถิ่นดำเนินการดังนี้
* **1.** คณะกรรมการสนับสนุนการจัดทำแผนพัฒนาท้องถิ่นทำร่างแผนพัฒนาท้องถิ่นที่เพิ่มเติม พร้อมเหตุผลเพื่ออะไร และความจำเป็นเสนอต่อกรรมการพัฒนาท้องถิ่น สมมติว่าถ้าท่านนายกอยากดำเนินการหรือสมาชิกอยากทำตามความเห็นชอบของผม ก็ให้คณะกรรมการจัดทำแผนขึ้นมาให้ อบต.เห็นชอบ
* **2.** คณะกรรมการท้องถิ่น ประชาคมท้องถิ่น พิจารณาแผนพัฒนาท้องถิ่นเพิ่มเติม สำหรับ อบต.ให้ส่งแผนพัฒนาท้องถิ่นเพิ่มเติมให้สภาตำบลเพื่อพิจารณา มาตรา 46 แห่ง พรบ.สภาองค์การบริหารส่วนตำบล พ.ศ. 2537 ด้วย
* เมื่อแผนพัฒนาท้องถิ่นเพิ่มเติม ได้รับความเห็นชอบแล้วให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้พร้อมปิดประกาศให้ประชาชนทราบโดยเปิดเผย ไม่น้อยว่า 30 วัน นี้แสดงว่าเรายังไม่ได้ลงมติกันเลย ก็เลยยังไม่ได้ปิดประกาศ

**นายอนุชา แก้วสุวรรณ์ นักวิเคราะห์นโยบายและแผน**

* ครับคือวันนี้ขออนุมัติจากสภาฯ สภายังไม่อนุมัติ ถ้าสภาอนุมัติวันนี้ผู้บริหารประกาศใช้พรุ่งนี้ ก็ติดประกาศได้เลย อย่างน้อย 30 วันครับ

**นางสมัย ชนาราษฎร์ นายก อบต.หนองหลวง**

* มันมีระเบียบใหม่เยอะแยะมากมาย ระเบียบว่าไว้ถ้าผ่านสภาดำเนินการได้เลย มันเป็นผลดีที่เรามารับทราบร่วมกัน

**นายอนุชา แก้วสุวรรณ์ นักวิเคราะห์นโยบายและแผน**

* ประกาศคือเขาให้ประกาศอย่างน้อย 30 วัน วันนี้ขอสภาอนุมัติถ้าสภาไม่อนุมัติก็ทำไม่ได้

**นางสมัย ชนาราษฎร์ นายก อบต.หนองหลวง**

* นายกฯได้ปรึกษาท่านปลัดแล้ว มันผิดระเบียบไหม ท่านก็ได้บอกว่าไม่ผิด ถามนักวิเคราะห์นโยบายและแผน ถ้าทำได้มันก็สามารถดำเนินการได้เลยเราถึงดำเนิน ไม่ใช่อยู่ๆแล้วเราจะมาทำเขาต้องศึกษาระเบียบ ขอบคุณทุกท่าน ท่านดำรง – ท่านทองจันทร์ ที่ได้นำเรื่องเข้ามาปรึกษาหารือ ตอนนี้ก็ชัดเจนแล้วว่าถ้าผ่านสภาเราก็สามารถดำเนินการได้เลย เจ้าหน้าที่ชี้แจงชัดเจน

**นายอนุชา แก้วสุวรรณ์ นักวิเคราะห์นโยบายและแผน**

* ขออนุญาตเพิ่มเติม คือตามที่ท่านเรียนถาม เรื่องคณะกรรมการแผนต่างๆนั้น ก็จะมีคณะกรรมการสนับสนุนฯ ที่นายกได้แต่งตั้ง จำนวน 10 ท่าน แล้วก็มีคณะกรรมการพัฒนาแผนท้องถิ่น จำนวน 22 ท่าน ที่ประชุมร่างแผน ฯ ถ้าท่านอยากทราบว่ามีใครบ้าง สามารถขอดูข้อมูลได้ที่สำนักปลัดได้ครับ

**นางสมัย ชนาราษฎร์ นายก อบต.หนองหลวง**

* คือสมาชิกไม่ได้ติดใจตรงนั้น ติดใจตรงที่ว่าถ้าประกาศให้แล้ววันนี้ ต้องผ่าน 30 วัน ถุงจะใช้ได้ สมาชิกฯเข้าใจแบบนี้

**นายอนุชา แก้วสุวรรณ์ นักวิเคราะห์นโยบายและแผน**

* คือแผนฯเพิ่มเติมนี้จะใช้ได้ไม่ได้ คือ สภาต้องอนุมัติ ไม่อนุมัติมันก็ไม่สามารถใช้ได้

**นายดำรงค์ คงปัญญา ส.อบต.หนองหลวง หมู่ที่ 20**

* วาระที่ 1 รับหลักการ ท่านต้องบันทึกที่ทุกท่านได้ชี้แจงรายละเอียด ถ้อยคำแต่ละท่านว่าได้มีเจ้าหน้าที่มาเรียนชี้แจง เจ้าหน้าที่ นายอนุชา แก้วสุวรรณ์ นักวิเคราะห์นโยบายและแผน มาชี้แจง ท่านพูดอย่างไรก็บันทึกตามนั้น สภาเราก็จะได้ไม่ผิดด้วย

**นางสมัย ชนาราษฎร์ นายก อบต.หนองหลวง**

* ฝากเจ้าหน้าที่ดูแลระเบียบดีๆ เราก็จะก้าวไปพ้อมกัน พัฒนาไปด้วยกัน เราจะเอาความเหมาะสม เอาระเบียบว่ากัน เอาพี่น้องประชาชนเป็นหลัก เจ้าหน้าที่ก็ทำตามระเบียบเราก็ช่วยกนดูว่าถูกต้องหรือยัง

**นายสมพงษ์ จุมพล ส.อบต.หนองหลวง หมู่ที่ 1**

* ตามจริงเราดำเนินการตอนนี้มันรีบด่วน ความกังขามันก็เกิดขึ้น เพราะว่า 2-3 วันเรามันเกี่ยวข้อกับกฎหมายมันรุนแรง ยุค คสช. เราทำไปแล้วถ้าผิด เราก็โดนกันทั้งหมด สมาชิกก็เข้าใจว่า 30 วันหลัง หรือ 30 วันหน้า ขอเสริมครับ

**นายทองจันทร์ ศรีตำแย ส.อบต.หนองหลวง หมู่ที่ 4**

* อยากให้เพื่อนสมาชิกฯตีความที่บอกว่าติดเปิดเผยไม่น้อยกว่า 30 วัน ไม่ใช่ว่าผ่านสภาแล้วก็ทำได้เลย ติดประกาศไม่น้อยกว่า 30 วัน เหมือนกับเราทำ สปก. – นส.3 ก็ต้องติดประกาศ 30 วันอยู่แล้ว ประมาณนั้นตามความคิดเห็นของผม

**นางสมัย ชนาราษฎร์ นายก อบต.หนองหลวง**

* คือตอนนี้ชัดเจนแล้ว ถ้าสภาฯอนุมัติก็ดำเนินการได้เลย ระเบียบเป็นแบบนี้ เจ้าหน้าที่ก็ชี้แจงแล้ว ศึกษาระเบียบแล้ว การันตีแล้ว ถ้าผ่านสภาฯสามารถดำเนินการได้เลย

**นางสวาท เตียงงา ส.อบต.หนองหลวง หมู่ที่ 7**

* ดิฉันนั่งฟัง ก็คงคิดเป็นแนวเดียวกัน คือเราทำเพิ่มเติมแผนฯมันรวดเร็วเกินไป ถ้าเจ้าหน้าที่ถูกต้องก็ให้เลขาสภาฯบันทึกว่าสภาฯอนุมัติโครงการ แล้วเจ้าหน้าที่มายืนยันว่าไม่ผิดต่อระเบียบก็อยากให้เลขาสภาฯบันทึกถ้อยคำ เหมือนท่านนายกพูด นายกฯและสมาชิกสภาฯก็ไม่ได้ศึกษาตรงนี้มาเหมือนกัน เจ้าหน้าที่เป็นคนศึกษาระเบียบ หากบอกว่าถูกก็ถูก ก็คงไม่ว่าอะไร เพิ่มเติมแผนเข้ามาก็ไม่มีปัญหาอะไร แต่มันรวดเร็ว 2-3 ก็อยากให้เจ้าหน้าที่ชัดเจนก่อนว่าถูกต้อง สมาชิกสภาฯก็ไม่ว่าอะไร ฝากคณะผู้บริหาร สมาชิกทุกท่านก็ให้เลขาสภาฯบันทึกตามนี้

**นายอภิชิต ประกอบศรี ส.อบต.หนองหลวง หมู่ที่ 17**

* ได้ฟังตามที่ท่านเสนอมา ท่านนายกอภิปราย มันก็ถูกนะครับ คือว่าสมาชิกสภาฯหลายท่านไปศึกษามากลัวความผิด ผู้บริหารออกหมด รองลงมาคือเจ้าหน้าที่ ถ้าเกิดว่ามันผิดสมาชิกสภาฯเขาก็กลัวความผิดเหมือนกัน นายกฯพูดว่าคนผิดคนแรกคือนายกฯ ต่อมาคือเจ้าหน้าที่ แล้วก็สภาฯ ตามที่กระผมศึกษามา สภาฯเป็นผู้อนุมัติ สภาฯก็มีความผิด ถ้าหากใครไม่ยกมือก็ไม่ผิด ท่านประธานสภาฯ รองประธานสภาฯและเลขานุการสภาฯ ผู้บันทึกการประชุม ในกรณีที่ชี้มูลความผิดมันก็เป็นไปตามนั้น คนที่ไม่ออกสิทธิ์ออกเสียงก็ไม่ผิด

**นายจอมพันธ์ หมื่นราชา ส.อบต.หนองหลวง หมู่ที่ 18**

* ตามที่ท่านอภิปราย การอนุมัติแผนฯแล้วต้องมีการปิดประกาศไว้ 30 วัน แต่ 30 วันก่อนหรือหลัง ก็คิดเอง เจ้าหน้าที่ว่าไม่ผิด ก็ปิดประกาศไว้ 30 วัน หลังจากสภาฯอนุมัติ แต่ผมก็สงสัยว่าให้ปิดประกาศก่อน 30 วัน ถึงจะดำเนินการได้แต่ผมมองดูว่ามันก็ 30 เหมือนกัน แต่หน้า/หลัง ถ้าไม่ผิดก็ไม่ผิด ไปตามนี้ครับ

**นายทศพร เหมืองทอง ส.อบต.หนองหลวง หมู่ที่ 3**

* ผมมีเรื่องเรียนถาม เอกสารที่แจกมาร่างข้อที่ 3 บทนำ/ขั้นตอน การเพิ่มเติมเปลี่ยนแปลงแผนพัฒนาท้องถิ่นสี่ปี (ฉบับที่ 2) ตามที่ศึกษามามันมี ฉบับที่ 3 เพิ่มมาอีก ปี 2561 คือไม่ตรงกัน ก็ไม่ทราบว่าเราใช้แผนฉบับไหน อยากให้เจ้าหน้าที่ให้ความรู้หน่อยครับ

**นายสุรศักดิ์ นันทจันทร์ ส.อบต.หนองหลวง หมู่ที่ 13**

* ตามระเบียบ กติกา ที่ประชุมแผน ตามระเบียบก็ฝ่ายเจ้าหน้าที่แผนเป็นผู้รับผิดชอบ ส่วนเรื่องการอนุมัติ สมาชิกสภาฯเป็นคนอนุมัติ หากมีความผิดเจ้าหน้าที่ที่ทำก็มีความผิด ตามที่ท่านได้อบรมมา ท่านปลัดและคุณอนุชา แก้วสุวรรณ์ นักวิเคราะห์นโยบายและแผน ก็มีความผิดและสภาฯก็ผิดด้วย ผิดด้วยกันทั้งหมด

**นายอนุชา แก้วสุวรรณ์ นักวิเคราะห์นโยบายและแผน**

* ขอตอบชี้แจงท่านทศพร เหมืองทอง สมาชิกสภาฯ หมู่ที่ 3 เรื่องระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 เป็นระเบียบฉบับแม่ และได้มีระเบียบแก้ไขเพิ่มเติม (ฉบับที่ 2)พ.ศ. 2559 และ(ฉบับที่ 3) พ.ศ. 2561รวมปัจจุบันนี้เราใช้ทั้ง 3 ฉบับครับ เนื่องจากมีการแก้ไขเป็นข้อๆไม่ได้ยกเลิกทั้งฉบับ

**นางสมัย ชนาราษฎร์ นายก อบต.หนองหลวง**

* ก็คงชัดเจน เจ้าหน้าที่เขามีระเบียบชัดเจน เจ้าหน้าที่ได้ศึกษาชัดเจนแล้วจึงทำ เราจะช่วยกันดูให้ถูกต้องจึงดำเนินการ เราก้าวไปด้วยกันไม่ชัดเจนเราคุยกัน มันไม่ได้เร่งด่วนอะไร มีการเรียกร้องอยากให้ดำเนินการมันเป็นอำนาจหน้าที่ของผู้บริหารร่วมกบสภาฯ ปกครองท้องถิ่น ที่จะดำเนินการอยู่แล้ว ตอบสนองความต้องการของพี่น้องประชาชน เพื่อให้เกิดความรัก สามัคคี เรื่องขยะก็ชัดเจนมีการประชาคมหลายพื้นที่เราไม่ได้บังคับ ขึ้นอยู่กับความสมัครใจทำเพื่อสิ่งแวดล้อม สิ่งที่เราดำเนินการทุกวันนี้เป็นสิ่งที่ดี วันนี้ต้องขอบคุณทุกท่านที่ร่วมด้วยช่วยกันพัฒนาบ้านเมืองเรา

**นายสมศักดิ์ คำซองเมือง ประธานสภาฯ**

* ท่านสมาชิกสภาฯครับในระเบียบวาระที่ 3 เรื่องเสนอเพื่อพิจารณา
* การพิจารณาเห็นชอบร่างแผนพัฒนาท้องถิ่นสี่ปี (พ.ศ.2561-2564) เพิ่มเติม (ฉบับที่ 2) พ.ศ. 2561 ท่านใดเห็นชอบรับหลักการ กรุณายกมือพ้นศีรษะครับ

**มติที่ประชุม เห็นชอบรับหลักการ ด้วยคะแนนเสียง 35 เสียง**

**ไม่เห็นชอบ ด้วยคะแนนเสียง - เสียง**

**ลาการประชุม 2 คน**

**ขาดการประชุม 1 คน**

**วาระที่ 2 แปรญัตติ**

* **ไม่มีการแปรญัตติ –**
* **วาระที่ 3 เห็นชอบดำเนินการ**

**นายสมศักดิ์ คำซองเมือง ประธานสภาฯ**

* สมาชิกท่านใดเห็นชอบพิจารณาร่างแผนพัฒนาท้องถิ่นสี่ปี (พ.ศ.2561-2564) เพิ่มเติม (ฉบับที่ 2) พ.ศ. 2561
* กรุณายกมือพ้นศีรษะ ครับ

**มติที่ประชุม เห็นชอบดำเนินการ ด้วยคะแนนเสียง 35 เสียง**

**ไม่เห็นชอบ ด้วยคะแนนเสียง - เสียง**

**ลาการประชุม 2 คน**

**ขาดการประชุม 1 คน**

**ระเบียบวาระที่ 4 เรื่องอื่นๆ**

**นายสมศักดิ์ คำซองเมือง ประธานสภาฯ**

* เข้าสู่วาระที่ 4 เรียนเชิญครับ

**นางสมัย ชนาราษฎร์ นายก อบต.หนองหลวง**

* เรื่องงานลอยกระทง วันที่ 22 พฤศจิกายน 2561 เวลา 07.00 น. เราจะรวมกันที่โรงเรียนบ้านหนองหลวง แต่งกายด้วยเสื้อสีชมพูผู้ชายให้ใส่สโหล่ง ผู้หญิงผ้าถุง ผ้าคาดเอว คนเข้าร่วมไม่ต่ำกว่าหมู่บ้านละ 20 คน รับเสื้อไปแล้วต้องมาเดินจะมีเจ้าหน้าที่มาตรวจถ้าต่ำกว่าหมู่บ้านละ 20 คนไม่รับ 1,000 บาท

**นายดำรงค์ ชาวเกวียน ส.อบต.หนองหลวง หมู่ที่ 16**

* เรียนท่านนายกฯ เมื่อไหร่จะไปต่อท่อน้ำประปาให้บ้านสุขสำราญ ตอนนี้เดือดร้อนมาก ถ้ายังต่อท่อใหม่ไม่ได้ ให้ต่อท่อเดิมได้หรือไม่ครับ

**นางสมัย ชนาราษฎร์ นายก อบต.หนองหลวง**

* ไปปรึกษาท่านประธานสภาฯและท่านรองประธานสภาฯ ว่าหากทำได้ก็ให้ดำเนินการเลย
* งานลอยกระทง ตอนเย็นเดินแบบการกุศลชุดไทย กำนัน-ผู้ใหญ่บ้าน หมู่บ้านละ 1 คู่ๆละ 1,000 บาท
* อบต.บ้านละ 1 คู่ๆละ 1,000 บาท รายได้หลังหักค่าใช้จ่ายสนับสนุนชมรมกำนัน ผู้ใหญ่บ้าน ตำบลหนองหลวง 10,000 บาท และจะใช้เป็นทุนพัฒนาสวนสาธารณะหนองหลวงต่อไป

**นายหนูเดช โพธิเกษ ส.อบต.หนองหลวง หมู่ที่ 10**

* ถามท่านนายกว่า เดินแบบการกุศลเสีย 1,000 บาท ใครเป็นคนสั่งการ ทำไมไม่ประชาคมให้เรียบร้อยก่อน

**นางสมัย ชนาราษฎร์ นายก อบต.หนองหลวง**

* การเดินแบบการกุศล ได้ปรึกษาหารือกันหลายรอบ โดยท่านนายอำเภอจะร่วมเดินด้วย กำนัน-ผู้ใหญ่บ้านเขาได้คุยกันเรียบร้อยแล้ว เหลือแต่สมาชิกฯ ไม่ได้เป็นคำสั่งของใครเป็นแนวคิดการประชุมร่วมกัน มันเป็นศักยภาพของเรา ถ้าใครไม่พร้อมก็มีตัวแทนก็ได้ สมาชิกสภาฯบ้านละ 1 คู่ ขอรายชื่อเลย

**นายบุญเพ็ง วงษ์ชารี กำนันตำบลหนองหลวง**

* เรื่องการเดินแบบการกุศล กำนัน-ผู้ใหญ่บ้านได้ตกลงกันเรียบร้อยแล้วครับ อยากให้สมาชิกสภาฯเข้าร่วมด้วย เพื่อศักยภาพของตำบลหนองหลวง พี่น้องจะได้รู้จักสมาชิกสภาฯตำบลหนองหลวง เป็นครั้งประวัติศาสตร์ เพราะเราไม่เคยจัดมาก่อน

**นายดำรงค์ คงปัญญา ส.อบต.หนองหลวง หมู่ที่ 20**

* บางคนพร้อม บางคนไม่พร้อม ผมขอเสนอหมู่บ้านละ 1 ชุด ขอเป็นในนามหมู่บ้านละ 1 ชุด มันจะง่ายขึ้น

**นางสมัย ชนาราษฎร์ นายก อบต.หนองหลวง**

* มีคนทักท้วงนายกฯ ว่าให้แต่กำนัน-ผู้ใหญ่บ้านทำ ทำไมไม่ให้สมาชิกสภาฯทำบ้าง นายกฯก็เลยนำมาปรึกษาหารือกับท่านดู

**นายทองจันทร์ ศรีตำแย ส.อบต.หนองหลวง หมู่ที่ 4**

* ถ้าทำเหมือนท่านดำรงว่านั้นมันก็ดี ถ้าเดินทั้งหมดมันจะทำให้เสียเวลามากเอาแบบตรงๆคนที่มีก็ไม่เป็นไร แต่คนที่ไม่มีนั้นมันก็ลำบากใจ

**นางสมัย ชนาราษฎร์ นายก อบต.หนองหลวง**

* ตกลงการเดินแบบการกุศล หมู่บ้านละ 5 คน โดยเดินพร้อมกัน หมู่บ้าน 2,000 บาท การแต่งกายกางเกงดำ เสื้อผ้าไทย ลงทะเบียนและจ่ายเงินก่อนเดินแบบ

**นายบุญเพ็ง วงษ์ชารี กำนันตำบลหนองหลวง**

* เรื่องขยะรีไซเคิล ท่านสมาชิกฯทราบข้อมูลหรือไม่ บางหมู่บ้านบอกสมาชิกสภาฯไม่รู้เรื่อง บางหมู่บ้านบอกผู้ใหญ่บ้านไม่รู้เรื่อง หมู่บ้านที่ยังไม่ส่งเงินฌาปณกิจ หมู่ที่ 9,12,14,16,17,18 เสียชีวิต 3 ศพ ยังไม่ได้รับเงินเลย

**นายอภิชิต ประกอบศรี ส.อบต.หนองหลวง หมู่ที่ 17**

* ผมไม่ทราบเรื่องการบริหารงานขยะครับ

**นายชญชุ์ อินทะมาตร์ ส.อบต.หนองหลวง หมู่ที่ 9**

* ผมเป็นคณะกรรมการก็จริง แต่เวลาซื้อ มีคณะกรรมการชื้อ 2-3 คน เรื่องเงินผมไม่ทราบต้องถามผู้ใหญ่บ้าน

**นายบุญเพ็ง วงษ์ชารี กำนันตำบลหนองหลวง**

* แต่ละหมู่บ้านจะมีคณะกรรมการเบิกจ่ายหมู่บ้านละ 3 คน ตอนนี้มีปัญหาเรื่องส่งเงินเข้ากองทุน ขอฝากสมาชิกสภาฯทุกท่านด้วย

**นายเจ้ย ศรีจันทร์มา ส.อบต.หนองหลวง หมู่ที่ 12**

* ผมเคยคุยกับท่านประธาน ผมก็ได้เข้าร่วมกิจกรรมเป็นประจำ คงไม่มีปัญหากับหมู่ที่ 12

**นายบุญเพ็ง วงษ์ชารี กำนันตำบลหนองหลวง**

* ฝากท่านสมาชิกสภาฯหมู่ที่ 14 ด้วยสงสาร หมู่ที่ 16 ส่วนหมู่ที่ 17,18 กระผมจะประสานเอง ฝากท่านด้วย เพราะเราจะบริหารงานไปในทิศทางเดียวกัน
* เรื่องขยะ เราก็แก้ไขช่วยกัน หลังจากลอยกระทงเรามีเงิน 30,000 บาทลงสู่หมู่บ้าน ปลัดและผมไปดูแล้ว โซน 1 ดำเนินการผ่าน แต่ โซน 2-3-4 ต้องมีการพัฒนา หน้าบ้านสดใส ไร้ถังขยะ

**นางสวาท เตียงงา ส.อบต.หนองหลวง หมู่ที่ 7**

* ปัจจุบันนี้บ้านโนนมันปลา หมู่ที่ 7 ทำเป็นประจำทุกเดือน แต่ช่วงนี้ขยะถุงดำเต็มสองข้างทางไม่รู้จะแก้ไขอย่างไร เราต้องช่วยกันคิด ฝากท่านกำนันและฝ่ายปกครองด้วย

**นายบุญเพ็ง วงษ์ชารี กำนันตำบลหนองหลวง**

* ผมได้ประชุมการกำจัดขยะ มีแนวทางการปฏิบัติ
* 1. บ้านละ 30,000 บาท จ้างคนตกงานในหมู่บ้านเป็นผู้ดูแลจ้างวันละ 300 บาท 2 ครั้งต่อเดือน จ้างทุกเดือนผู้ใหญ่บ้านดูแลงบประมาณส่วนนี้
* 2. ถนนสายหลัก ให้จัดทำป้ายชัดเจน ฝ่าฝืนปรับ 2,000 บาท ในซอย 1,000 บาท ในหมู่บ้าน 1,000 บาท ใครพบเจอแล้วแจ้ง จะได้รับรางวัลครึ่งหนึ่งของค่าปรับ

**นางสวาท เตียงงา ส.อบต.หนองหลวง หมู่ที่ 7**

* เรื่องระเบียบ อยากให้ฝ่ายปกครองและฝ่ายท้องถิ่นมารับทราบร่วมกัน มีความคิดเห็นเดียวกัน บ้านโนนมันปลา หมู่ที่ 7 ได้ซื้อผ้าเขียวมาตัดเป็นถุงแจกบ้านละ 2 ถุง ให้ชาวบ้านเอาไว้คัดแยกขยะ

**นางสมัย ชนาราษฎร์ นายก อบต.หนองหลวง**

* สิ่งไหนที่เราแยกขายได้เราก็แยกขาย ถ้าแยกไม่ได้ให้ฝั่งกลบ เราต้องปรับเปลี่ยนพฤติกรรม ส่วนงานศพ งานแต่ง ประสานเข้ามา นายกฯจะให้รถขยะมาเก็บให้ ตอนนี้บ่อขยะที่ถูกสุขลักษณะในจังหวัดหนองคายมีบ่อเดียว ในอนาคตมีโอกาสถูกสั่งปิดได้ เราต้องเตรียมพร้อมตั้งแต่ตอนนี้

**นายบุญเพ็ง วงษ์ชารี กำนันตำบลหนองหลวง**

* ขอหารืออีกเรื่องครับ มีปัญหามา 2 เดือนแล้ว เรื่องน้ำเปิดวันละ 2 ชั่วโมงภารกิจผมเยอะ กลับบ้านไม่มีน้ำอาบ ต้องไปอาบน้ำบ้านแม่ ให้ช่างไปดูหรือยัง หมู่ที่ 1,17 ตั้งหลายปี ตอนนี้มีปัญหา 4 ปีเดือนเต็ม

**นายสมพงษ์ จุมพล ส.อบต.หนองหลวง หมู่ที่ 1**

* ผมและผู้ช่วยสันติ ดูแลตลอด ชาวบ้านไม่จ่ายค่าน้ำก็มีพยายามศึกษาตลอด

**นายบุญเพ็ง วงษ์ชารี กำนันตำบลหนองหลวง**

* ผมศึกษาแล้ว ผมไปดูทั้ง 2 บ่อ น้ำมีหมด บ่อที่จ่ายน้ำได้ดีที่สุดคือ บ่อที่หน้าบ้านแม่จิตร สูบวันละ 1 ชั่วโมง แล้วปิดไว้เพราะอะไร ผมสั่งเกตตลอดเปิด 1 ชั่วโมงน้าไหลตลอด แต่ไปปิดมันก็หมด

**นางสมัย ชนาราษฎร์ นายก อบต.หนองหลวง**

* น้ำมันไม่มี หรือน้ำใต้ดินหมด เจาะบ่อแล้วแต่ยังไม่ต่อเข้าไปในหมู่บ้าน แต่ของหมู่ 1 เจาะที่วัดป่าดอนกรรม บ่อที่วัดสมศรีสะอาด มันข้ามทางไม่ได้ นายกฯจะเร่งดำเนินการให้ ไฟฟ้าให้ช่างดำเนินการแล้ว

**นายบุญเพ็ง วงษ์ชารี กำนันตำบลหนองหลวง**

* กฎระเบียบของขยะ หลังงานลอยกระทง จะแจกจ่ายทุกหมู่บ้าน

**นางสมัย ชนาราษฎร์ นายก อบต.หนองหลวง**

* ให้เอาเข้าสภาลงมติ แล้วค่อยประกาศใช้ แจกติดไว้กับทุกหมู่บ้าน

**นายสมศักดิ์ คำซองเมือง ประธานสภาฯ**

* มีท่านใดต้องการสอบถาม หรือแจ้งอะไรเพิ่มเติมหรือไม่ หากไม่มีกระผมต้องขอขอบคุณทุกท่านที่เข้าร่วมประชุมในวันนี้ หากมีเรื่องที่สภาฯเราต้องพิจารณาเห็นชอบหรือเรื่องเร่งด่วนที่จะต้องหารือแนวทางการปฏิบัติงาน กระผมจะเรียนเชิญประชุมอีก
* กล่าวปิดประชุม สมัยวิสามัญ ที่ 3 ครั้งที่ 1/2561 วันที่ 19 พฤศจิกายน 2561

**ปิดการประชุม เวลา 12.45 น.**

**(ลงชื่อ)**  *อนุวัฒน์ มะโนราช* ผู้จดบันทึกรายงานการประชุม

(นายอนุวัฒน์ มะโนราช)

ตำแหน่ง เลขานุการสภา อบต.หนองหลวง

**(ลงชื่อ)**  *ทองจันทร์ ศรีตำแย* ผู้ตรวจรายงานการประชุม

(นายทองจันทร์ ศรีตำแย)

ตำแหน่ง ส.อบต. หนองหลวง หมู่ที่ 4

**(ลงชื่อ)**  *สุรศักดิ์ นันทจันทร์* ผู้ตรวจรายงานการประชุม

(นายสุรศักดิ์ นันทจันทร์)

ตำแหน่ง ส.อบต. หนองหลวง หมู่ที่ 13

**(ลงชื่อ)** *สมจิตร มณฑา* ผู้ตรวจรายงานการประชุม

(นายสมจิตร มณฑา)

ตำแหน่ง ส.อบต. หนองหลวง หมู่ที่ 20

**(ลงชื่อ) *สมศักดิ์ คำซองเมือง*** ผู้ตรวจรายงานการประชุม

(นายสมศักดิ์ คำซองเมือง)

ตำแหน่ง ประธานสภา อบต. หนองหลวง